[{"text_idx": "#000000", "text": "Speciale por la partoprenantoj de BET-49 en Utena koncertos la folklora ensemblo \u00abUtauta\u00bb."}, {"text_idx": "#000002", "text": "La kanklista ensemblo Pasage\u0307le\u0307 (Hufumeto) el la urbeto Uz\u030cpaliai funkcias ekde 1991. G\u0302in fondis kaj multajn jarojn gvidis Asta Motuziene\u0307, kaj ekde 2008 g\u0302in gvidas Loreta Liaugaude\u0307. La kolektivo ludas per la litovaj popolinstrumentoj kankloj, faritaj de la majstro Juozas Las\u030cas, kaj uzas aliajn litovajn popolajn muzikilojn. En la repertuaro de la ensemblo estas kantoj de la regiono kaj instrumenta muziko. En la ensemblo estas infanoj kaj junuloj 8\u201318-jaraj, kiuj ne estas indeferentaj al kankla muziko, s\u0302atas popolajn kantojn, zorgas pri moroj kaj tradicioj de siaj avoj kaj praavoj. En 1999 Pasage\u0307le\u0307 estis agnoskita kiel la plej bona ensemblo de tradiciaj popolaj muzikiloj kaj ricevis la statueton La Ora Birdo.\nLa kolektivo estas konstanta partoprenanto de Litoviaj kantfestoj, partoprenas en diversaj arang\u0302oj de c\u0302iuj litovaj tutlandaj televidoj, en tutlandaj konkursoj kaj folkloraj festivaloj. G\u0302i reprezentis Litovion en alilandaj muzikaj eventoj: en Latvio, Ruslando, Estonio, Pollando kaj aliloke. En 2011 estas eldonita la unua K-disko de Pasage\u0307le\u0307, kaj nun estas preparata la dua."}, {"text_idx": "#000003", "text": "La folklora ensemblo Utauta estas fondita en Utena en 1990. En la repertuaro estas kantoj, dancoj, ludoj kaj melodioj de la regiono Au\u0306ks\u030ctaitio. La ensemblo preparis ritajn kaj ceremoniajn programojn por diversaj festoj: Pasko, Johanfesto, Karnavala Mardo, Pentekosto. La Paskan programon filmis la Litovia nacia televido, kiu dissendas g\u0302i okaze de la Sankta Pasko. La kantojn de Utauta sonregistris profesoro Alessandro Cipriano (Katania konservatorio, Italio), kiu kolektas mondan folkloron.\nUtauta multe koncertas en la regiono, en Litovio kaj eksterlande, partoprenas en diversaj kantfestoj, kalendaraj festoj, folkloraj festivaloj ne nur en Litovio, sed ankau\u0306 en Hungario, Ruslando, Italio, Francio, Turkio, Portugalio, Grekio... La ensemblo koncertis en litovaj komunumoj en Belorusio kaj Latvio."}, {"text_idx": "#000004", "text": "Utauta estas iniciatinto kaj c\u0302efa organizanto de la tutlanda festivalo de folkloraj ensembloj, kiu okazas en Utena ekde 2008 dum la Litovia s\u0302tatfesto la 6an de julio. G\u0302i aktive partoprenas en internaciaj projektoj de Latvio kaj Litovio. La ensemblon gvias Liuda Grictiuviene\u0307, la gvidanto de la popola blovmuzika orkestro estas Laimutis Kirilauskas"}, {"text_idx": "#000005", "text": "La kanta kaj danca ensemblo Vieversa fondig\u0302is c\u0302e la kulturcentro de Utena, kie estis funkciis danckolektivoj, kiuj gajnis la unuajn lokojn en diversaj konkursoj. En 1996 ili ricevis la titolon \u201cjunulara ensemblo de kantoj kaj dancoj\u201d. En 1998 al la dancgrupoj aldonig\u0302is instrumenta kaj vokala grupoj, kaj tiamaniere la ensemblo kreskis g\u0302is 120 partoprenantoj. En la programo de la ensemblo estas popolaj dancoj, ludoj, rondetoj, kantoj de diversaj regionoj de Litovio."}, {"text_idx": "#000006", "text": "Vieversa partoprenas en regionaj, tutlandaj kaj internaciaj kantfestoj. En 1996, 1998, 2004, 2008, 2012 g\u0302i gajnis la unuan lokon en la respublika konkurso de popolaj dancoj. La ensemblo gajnis la unuajn lokojn ankau\u0306 en aliaj konkursoj, kaj en 2001 kaj en 2005 g\u0302i estas elektita kiel la plej bona ensemblo de kantoj kaj dancoj en Litovio kaj ricevis de la kultura ministerio diplomon kaj la statueton La Ora Birdo.\nEn 2011 la ensemblo esence renovigis sian programon. G\u0302i sukcese koncertas en diversaj landoj kaj partoprenas en internaciaj folkloraj festivaloj kaj konkursoj, interalie, en Latvio, Estonio, Pollando, Italio, Portugalio, Ruslando, Hungario, Turkio, Britio, Ukrainio, Bulgario, Makedonio, Grekio, Francio, Tunizio, Hispanio."}, {"text_idx": "#000007", "text": "En Utena la ensemblo c\u0302iun duan jaron organizas internacian dancfestivalon \u201cSub la somera c\u0302ielo\u201d. La gvidantino de la ensemblo estas Roberta Maceliene\u0307; la vokalan grupon gvidas Onute\u0307 Aleknavic\u030ciene\u0307; la gvidanto de la popola blovorkestro estas Povilas Velikis; pianakompanas Laisvida Pake\u0307niene\u0307."}, {"text_idx": "#000008", "text": "La popolan blovorkestron Indraja c\u0302e la kulturcentro de la urbeto Daugailiai fondis en 2007 Petras Leleika, kiu gvidas g\u0302in g\u0302is nun. La orkestro plenumas popolan kaj au\u0306toran muzikon kaj kantojn. G\u0302i estas populara en la regiono, multe koncertas en diversaj festoj kaj festivaloj lokaj kaj tutlandaj, partoprenas en televidaj projektoj."}, {"text_idx": "#000014", "text": "Mi ne komprenis, c\u0302u tiuj folkloristoj estas ankau\u0306 esperantistoj au\u0306 c\u0302u temas pri nura litova propagando sen ajna rilato al Espranto."}]